HOOGTEPUNTE: SA t. Eng (192/4) | Netwerk24
Deur Tinus van Staden 24 Januarie 2020 09:30
Spanne: SA: Pieter Malan, Dean Elgar, Rassie van der Dussen, Faf du Plessis, Quinton de Kock, Temba Bavuma, Dwaine Pretorius, Vernon Philander, Anrich Nortje, Dane Paterson, Beuran Hendricks.
24 Jan. 17:59:29
Die skeidsregters roep die spelers van die veld af weens swak lig.
Dit behoort uitskeityd te wees.
Engeland sal Saterdag op 192/4 voortkolf (Root 25*, Pope 22*).
Die dag behoort aan Engeland.
24 Jan. 17:14:40
Stokes is ook net mens! Hy probeer 'n aflewering van Nortje deur die bykant speel, maar kry randjie by en word deur Rassie van der Dussen uitgevang.
24 Jan. 17:09:43
Typical. Vernon. Philander??#ProteaFire #SAvENG pic.twitter.com/mV3qABudIu
24 Jan. 17:01:34
Denly, wat twee lewens gekry het, verloor eindelik sy paaltjie. Paterson tref 'n goeie lengte en die bal beweeg net genoeg van die naat af om die buiterand te kry. Van der Dussen vang hom op eerste glip en hy is uit vir 27. Dit het gelyk of hy met meer gesag wou kolf, maar dit pas hom nie.
Ben Stokes is die volgende kolwer.
24 Jan. 16:27:30
Philander kry uiteindelik sy paaltjie! Hy laat Crawley op eerste glip deur Rassie van der Dussen uitvang vir 66.
Engeland het twee paaltjies vir nege lopies verloor.
Joe Root is die volgende kolwer.
24 Jan. 16:13:36
Uiteindelik 'n deurbraak. Sibley kry randjie by op 'n bal wat aan sy bykant verby sou skiet en De Kock benut 'n skitterende vangkans.
Dit is Hendricks se eerste toetspaaltjie. En Suid-Afrika het dit desperaat nodig gehad.
24 Jan. 15:44:40
Die Proteas se vrotsige boulwerk help Engeland om teetyd op 'n koel 100/0 na 30 boulbeurte te bereik.
Crawley (57*) en Sibley (39*) is groentjies, maar lyk soos meesterkolwers teen die Proteas se futlose pogings.
Die son is ook nou uit en die kolfblad lyk goed. Dit voorspel moeilikheid vir Suid-Afrika.
24 Jan. 15:25:26
Crawley (56*) word deur 'n Nortjé-aflewering van 149 km/h vierkantig op die kop getref.
Die mediese personeel kyk of hy oukei is.
24 Jan. 15:09:36
Crawley se vyftigtal het slegs 80 aflewerings in beslag geneem.
24 Jan. 15:08:51
Crawley bereik sy eerste toetsvyftigtal.